
КОНКУРСНИ УСЛОВИЯ
   за участие в конкурс за възлагане управлението на
еднолично търговско дружество със 100%  общинско участие
[bookmark: _Hlk172731083]„Общински пазари Н. З.“ ЕООД, гр. Нова Загора

[bookmark: _Hlk169695424]Конкурсът е обявен на основание Заповед № РД- 12-769/29.07.2024 г. на кмета на община Нова Загора и ще се проведе  в съответствие с изискванията на ЗМСМА, Търговския закон, Закона за публичните предприятия и ППЗПП, Наредбата за упражняване на правата на собственост на общината върху общинската част от капитала на търговските дружества и приетите с Решение № 180/27.06.2024 г. на Общински съвет Нова Загора Правила за провеждане на конкурс за възлагане на управлението на еднолични търговски дружества с общинско участие.
1. Право на участие имат всички лица, които отговарят на следните условия:
1.1. да са български граждани или граждани на друга държава членка на ЕС, на друга държава страна по споразумението за ЕИП или на Конфедерация Швейцария;
1.2. да имат завършена образователно-квалификационна степен "бакалавър" или по-висока;
1.3. да имат най-малко 5 години професионален опит;
1.4. да не са поставени под запрещение;
1.5. да не са осъждани за умишлено престъпление от общ характер;
1.6. да не са лишени от правото да заемат съответната длъжност;
1.7. да не са обявени в несъстоятелност като едноличен търговец или неограничено отговорен съдружник в търговско дружество, обявено в несъстоятелност, ако са останали неудовлетворени  кредитори;
1.8. да не са били членове на управителен или контролен орган на дружество, съответно кооперация, обявени в несъстоятелност през последните две години преди назначаването, ако са    останали неудовлетворени кредитори;
1.9. да не са били управители, членове на управителен или контролен орган на дружество, за което е било установено с влязло в сила наказателно постановление неизпълнение на задължения по създаване и съхранение на определените му нива от запаси по Закона за запасите от нефт и нефтопродукти;
1.10. да не са съпруг или лице във фактическо съжителство, роднина по права линия, по съребрена линия - до четвърта степен включително, и по сватовство - до втора степен включително, на управител или член на колективен орган за управление и контрол на същото публично предприятие;
1.11. да не са заемали висша публична длъжност по чл. 6, ал. 1, т. 1 – 35 и т. 38 и 39 от Закона за противодействие на корупцията, не са член на политически кабинет и секретар на община;
1.12. да не извършват търговски сделки от свое или от чуждо име;
1.13. да не са съдружници в събирателни, в командитни дружества и в дружества с ограничена   отговорност;
1.14. да не са управители или членове на изпълнителен или контролен орган на друго публично предприятие;
Забраните по т. 1.12 – 1.14 се прилагат, когато се извършва дейност, сходна с дейността на дружеството.
Установяването на обстоятелствата по т. 1.4 и 1.5 се извършва служебно от Комисията за провеждане на конкурса.

2. Кандидатите задължително предоставят в срок до 17:00 ч. на 30.09.2024 г. в Информационния център на Община Нова Загора, в запечатан плик, следните документи:
2.1.   Заявление – Образец 1;
2.2.   Мотивационно писмо;
2.3.   Автобиография;
2.4. Нотариално заверено копие от диплома за образование с квалификационна степен „бакалавър“ или по-висока;
2.5. Документ, удостоверяващ продължителността на професионалния опит (служебна бележка, удостоверение, трудова книжка, служебна книжка и др.);
2.6. Декларация за съвместимост – Образец 2;
При необходимост, Комисията може да поиска представянето на допълнителни документи от кандидатите.
3. Конкурсът се провежда на три етапа: Допускане по документи; Изготвяне на бизнес план (програма за управление) и Събеседване с кандидатите.

3.1. Първият етап е допустимост по документи, което включва: проверка на допустимостта на кандидатите съгласно чл. 17 и 18 от Наредбата за упражняване на правата на собственост на общината върху общинската част от капитала на търговските дружества. След проверката на допустимостта  кандидатите се уведомяват от Комисията за резултата от първия етап. 
[bookmark: _Hlk172731132]На допуснатите кандидати се издават: Удостоверение  за предоставена възможност да посещават дружеството във връзка с подготовката си за конкурса и писмена информация от „Общински пазари Н. З.“ ЕООД, гр. Нова Загора с анализ за състоянието на търговското дружеството и последния годишен баланс – Образец № 3.

3.2. На втори етап, всеки от допуснатите кандидати, в 10 дневен срок, изготвя бизнес план (програма за управление) за периода на действие на договора за управление – 3 години. Бизнес планът (програмата за управление) следва да съдържа: 
- Кратка анотация; 
- Състояние на дружеството – анализ на активите и пасивите, приходите и разходите, паричните потоци, човешките ресурси и други;
- Цели и намерения за развитие на дружеството;
- Организационни и финансови мероприятия за постигане на целите и намеренията – необходими ресурси, инвестиционни разходи, в т. ч. със собствени средства;
- Очаквани резултати – приходи от оперативна дейност, печалба или намаляване на загуба, задължения, в т. ч. към финансови предприятия и други дългове.
[bookmark: _Hlk172792863]Кандидатът има права да посещава дружеството, за чието управление кандидатства в продължение на три работни дни по осем часа на ден. В рамките на тези посещения трябва да му бъде осигурен достъп до работните помещения, организационната структура и финансовите отчети на дружеството.
Кандидатът, който не е представил в указания срок бизнес план (програма за управление) се отстранява от конкурса.

3.3. Третият етап – Събеседването включва въпроси:
- за личните планове за професионално развитие; 
- по бизнес плана (програмата за управление) на кандидата; 
- по търговско, гражданско и трудово законодателство, регламентиращи дейностите по управлението на търговското дружество; 
- по спецификата на отрасъла, в който попада търговското дружество; 
- за спецификата на пазара;
Комисията уведомява допуснатите кандидати за датата и часа на събеседването.

4. Класирането на кандидатите се извършва на база обобщените резултати от всички етапи на конкурса. При оценяването резултатите се използват карти за оценка – Образци №№ 4, 5 и 6.

5.  Комисията съставя протокол за класирането на кандидатите и го предоставя на кмета на община Нова Загора и на Общински съвет Нова Загора.

6. Въз основа на представения протокол, кметът на общината изготвя предложение до общински съвет за възлагане управлението или контрола на дружеството с кандидата, класирал се на първо място. С решение общинският съвет одобрява предложеният кандидат и възлага на кмета на общината да сключи договор за възлагане на управлението в едномесечен срок, като срокът започва да тече от датата на приемане на решението.

7. Възлагането на управлението се вписва в търговския регистър по реда на Търговския закон.

